EkBass/fiwiki-20250220-pages-articles huggingface dataset:
Lalah Hathaway

Eulaulah ”Lalah” Hathaway (s. 1968) on yhdysvaltalainen rhythm and blues-, neosoul- ja jazz-laulaja. Hathaway on kotoisin Chicagosta. Hänen isänsä on vuonna 1979 kuollut laulaja-pianisti Donny Hathaway. Hathaway opiskeli Berklee College of Musicissa, sai levytyssopimuksen Virgin Recordsilta ja julkaisi vuonna 1990 ensimmäisen albuminsa Lalah Hathawayn. == Diskografia == === Albumit === * Lalah Hathaway (1990) * A Moment (1994) * The Song Lives On (1999) * Outrun the Sky (2004) * Self Portrait (2008) * Where It All Begins (2011) * Lalah Hathaway Live (2015) === Singlet === * "Heaven Knows" (1990) * "Baby Don't Cry" (1990) * "I'm Coming Back" (1990) * "Something" (1990) * "Night & Day" (1991) * "Family Affair" (1991) * "Let Me Love You" (1994) * "Separate Ways / Family Affair" (1994) * "When Your Life Was Low" (1999) * "Forever, For Always, For Love" (2004) * "Love's Holiday" (2007) == Lähteet == == Aiheesta muualla == * Viralliset sivut * Lalah Hathaway AllMusic-sivustolla * Luokka:Yhdysvaltalaiset laulajat Luokka:Vuonna 1968 syntyneet Luokka:Elävät henkilöt
Veikko Polameri

Veikko Olavi Polameri (11. helmikuuta 1946 Helsinki – 20. elokuuta 1979 Helsinki) oli suomalainen runoilija ja japanilaisen kirjallisuuden asiantuntija ja kääntäjä. Polameri perusti kirjallisuuslehti Manifestin vuonna 1968. Hän oli naimisissa 1966–1978 kirjailija Eila Kostamon kanssa. == Teoksia == * * * * * * * * * * == Käännöksiä == * Hemingway, Ernest: Jäähyväiset aseille (Tammi, 1968) ISBN 978-951-31-6301-3. Alkuperäinen: (A Farewell to Arms, 1929) == Palkinnot == * J.H. Erkon rahaston esikoisteospalkinto 1968 * Kalevalaseuran tunnustuspalkinto 1971 == Lähteet == * * Tietoa * Kansalliskirjasto: Polameri, Veikko Luokka:Suomalaiset runoilijat Luokka:Vuonna 1946 syntyneet Luokka:Vuonna 1979 kuolleet
Lamantiini

Lamantiini eli kynsimanaatti eli manaatti (Trichechus manatus) on yksi kolmesta manaattien nisäkäsheimon lajista. Se elää vuorovesisuistoissa, suurissa joissa ja matalissa merissä Floridassa, Karibianmerellä ja Etelä- Amerikan pohjoisrannikolla Brasiliaan asti. Lamantiineja oli vuonna 2002 noin 10 000 – 12 000 yksilöä, ja se on luokiteltu vaarantuneeksi. Lamantiini voi kasvaa neljä metriä pitkäksiBurnie, David: Matka eläinten maailmaan, s. 281, WSOY, 2004, ISBN 951-0-29414-4 ja 1 600 kg:n painoiseksi. Se on harmahtavanruskea, ja sen ihossa on viherlevälaikkuja ja harvaa karvaa. Se elää usein pienissä perheryhmissä. Lamantiini tulee sukukypsäksi kahdeksanvuotiaana ja saa yhden poikasen kerrallaan. Se voi elää yli 28-vuotiaaksi. Lamantiini syö upos- ja kelluslehtisiä vesikasveja sekä rantatörmien kasveja. Lamantiinit kärsivät moottoriveneiden potkureista ja turismista sekä kalaverkoista ja metsästyksestä. == Lähteet == Luokka:Sireenieläimet Luokka:Uhanalaiset nisäkkäät
Sfax (kuvernementti)

Sfax () on yksi Tunisian 24 kuvernementista. Se sijaitsee Keski-Tunisiassa Välimeren rannikolla ja sen pääkaupunki on Sfax. Kuvernementissa on 955 421 asukasta (vuonna 2014) ja sen pinta-ala on 7 545 neliökilometriä. Kuvernementtiin kuuluvat Kerkennasaaret. == Lähteet == == Aiheesta muualla == Luokka:Tunisian kuvernementit
Agitaatio

Agitaatio tarkoittaa yleiskielessä voimakasta yritystä vaikuttaa muihin ihmisiin jonkin asian tai aatteen puolesta. Usein sellainen tapahtuu vetoamalla tunteisiin eli kiihotuksena ja yllytyksenä. Agitaatiossa käytetään monia keinoja, muun muassa julkisia puheita, lentolehtisiä ja tiedotusvälineitä sekä nykyään myös enenevässä määrin Internetiä. Agitaation harjoittajaa kutsutaan agitaattoriksi. Termi propaganda tarkoittaa usein samaa mutta sanat ovat leimautuneet eri käyttäjätahoihin niin, että usein agitaation tai propagandan harjoittajat mieltyvät jompaankumpaan termiin jättäen toisen sanan tarkoittamaan vastustajien harjoittamaa toimintaa. Esimerkiksi natsi- Saksassa harjoitettiin mieluummin propagandaa, kun agitaatio katsottiin vasemmistolaiseksi toiminnaksi. Sana agitaatio tulee alun perin latinan sanasta agitare, joka tarkoittaa liikkeelle saattamista, innokasta työskentelyä jonkin puolesta, kehittämistä ja kiihottamista johonkin. == Historia == Suomessa työväenliikkeen sanomaa kiersivät 1900-luvun alussa levittämässä taitavat puhujat ja agitaattorit. Sisällissodan jälkeen heitä on varsinkin maanomistajien kertomuksissa pidetty vihankylväjinä ja luokkavihan lietsojina. Tunnettuna agitaattorina vuoden 1907 eduskuntavaalien alla toimi esimerkiksi Juho Viheriälaakso, joka kiersi Kainuussa kahden kuukauden ajan. ==Lähteet== == Aiheesta muualla == * Luokka:Aktivismi
Leela James

Leela James (s. 26. kesäkuuta 1983) on afroamerikkalainen soul-muusikko. Jamesin esikoisalbumi A Change Is Gonna Come julkaistiin Warner Bros.in kautta 21. kesäkuuta 2005. Albumi sai melko hyvän vastaanoton ja nousi Billboard 200 -listan 148. sijalle. Ensimmäisen viikon aikana Jamesin levyä myytiin yhteensä yli 15 000 kappaletta. James on julkaissut singlet "Music", "Don't Speak", "Good Time" ja "My Joy". == Aiheesta muualla == * Viralliset sivut Luokka:Yhdysvaltalaiset laulajat Luokka:Vuonna 1983 syntyneet Luokka:Elävät henkilöt
Chainsmoker

Chainsmoker oli elektrockjazzdiskotrio, jossa soittivat Janne Westerlund, kitara, Pekka Jääskeläinen, basso, ja Killi Härkönen, saksofoni. Yhtye julkaisi kaksi albumia, joiden musiikkia on kuvailtu konerockiksi ja 80-luvun new wave/technoksi. Westerlund ja Jääskeläinen olivat yhtyeen kantavat voimat, ja he perustivat sen edellisen yhtyeensä Sweetheartin jatkoksi. Chainsmokerin toiminta lakkasi Härkösen itsemurhaan, ja Jääskeläinen ja Westerlund perustivat uuden yhtyeen Blue Starin, joka vaihtoi pian nimensä Plain Rideksi. == Julkaisut == * Guarana Planet (2001), Bad Vugum * Stations (2003), BV² ==Lähteet== ==Aiheesta muualla== *Guarana Planet – levyarvio *Station – levyarvio Luokka:Suomalaiset rockyhtyeet
Paul Arthur Schilpp

Paul Arthur Schilpp (6. helmikuuta 1897 Dillenburg, Saksa – 5. syyskuuta 1993) oli yhdysvaltalainen filosofi ja kirjailija. Hän työskenteli Northwestern Universityssä. Schilpp perusti Library of Living Philosophers -kirjasarjan vuonna 1939 ja toimi sen toimittajana vuoteen 1981 saakka. == Teoksia == * The Philosophy of John Dewey (toim.) (1939) * The Philosophy of George Santayana (toim.) (1940) * The Philosophy of Alfred North Whitehead (toim.) (1941) * The Philosophy of G. E. Moore (toim.) (1942) * The Philosophy of Bertrand Russell (toim.) (1944) * The Philosophy of Ernst Cassirer (toim.) (1949) * The Philosophy of Albert Einstein (toim.) (1949) * The Philosophy of Sarvepalli Radhakrishnan (toim.) (1952) * The Philosophy of Karl Jaspers (toim.) (1957) * The Philosophy of C. D. Broad (toim.) (1959) * The Philosophy of Rudolf Carnap (toim.) (1963) * The Philosophy of Martin Buber (toim.) (1967) * The Philosophy of C. I. Lewis (toim.) (1968) * The Philosophy of Karl Popper (toim.) (1974) * The Philosophy of Brand Blanshard (toim.) (1980) * The Philosophy of Jean-Paul Sartre (toim.) (1981) == Aiheesta muualla == * Paul A. Schilpp Luokka:Yhdysvaltalaiset filosofit Luokka:Vuonna 1897 syntyneet Luokka:Vuonna 1993 kuolleet
Sata-Häme Soi

Sata-Häme Soi oli Ikaalisissa vuosittain järjestettävä harmonikkamusiikin ympärille rakentuva festivaali, joka pidettiin ensimmäisen kerran vuonna 1972. Tapahtuman alkuunpanija oli silloinen Ikaalisten kansalaisopiston rehtori, innokas musiikkimies Heikki Eränen. Sata-Häme Soi muodostui nopeasti Suomen suurimmaksi alan tapahtumaksi varsinkin sen ensimmäiseksi taiteelliseksi johtajaksi kutsutun Lasse Pihlajamaan ansiosta. Pekka Gronow, Jukka Lindfors ja Jake Nyman: Suomi soi 1 – Tanssilavoilta tangomarkkinoille, s. 217. Helsinki: Tammi, 2004. Vuonna 2007 tapahtumassa kävi yli 30 000 festivaalivierasta, joista konserttilipun lunastaneita oli 13 500\. Festivaaliin kuuluivat Kultaisen ja Hopeisen Harmonikan kilpailut. Kansainvälinen Primus Ikaalinen -kilpailu oli suunnattu nuorille varietee- ja viihdemusiikin taitajille. Juhlien viimeinen taiteellinen johtaja 2022–2023 oli Sami Pirttilahti. 2010-luvun keskivaiheilla taiteellisena johtajana toimi kuuden vuoden ajan Niko Kumpuvaara. Sata-Häme Soi järjestettiin viimeisen kerran kesäkuussa 2023. Sata-Häme Soi ry jätti konkurssihakemuksen Pirkanmaan käräjäoikeudelle 13. syyskuuta 2023. ==Talousvaikeuksia== Vuonna 2018 kerrottiin Sata-Häme Soi -tapahtuman olevan vakavissa talousvaikeuksissa ja koko festivaalin olevan vaarassa loppua kokonaan. Taustalla ovat Ikaalisista johdetun Suomen Harmonikkaliiton ja Sata-Häme Soi ry:n hallituksen välille syntyneet erimielisyydet vuosittain järjestettävän Suuren Harmonikkaristeilyn tuottojen jaosta. Riidan vuoksi Suomen Harmonikkaliitto järjesti tammikuussa 2018 oman harmonikkaristeilynsä, joka vei noin puolet Sata-Häme Soin maaliskuisen risteilyn osallistujista. Tämän seurauksena Sata-Häme Soi -festivaalin liikevaihto laski vuoden 2017 noin 560 000 eurosta vuoden 2018 noin 410 000 euroon. Samalla festivaali putosi pois valtion avustamien suurten festivaalien joukosta. Vuonna 2018 Sata-Häme Soi -tapahtumalla oli tappiota ja ostovelkoja noin 166 000 euroa ja lisäksi velkaa Ikaalisten kaupungille noin 64 000 euroa.Aulis Alatalo: Sata-Häme Soi -festivaali uhkaa loppua kokonaan. Aamulehti 12. syyskuuta 2018, s. A8. Alma Media. Syyskuussa 2018 Ikaalisten kaupunginhallitus päätti ostaa Kultaisen ja Hopeisen harmonikan tavaramerkit Sata-Häme Soi -yhdistykseltä 64 000 eurolla. Syyskuussa 2023 Sata-Häme Soi ry hakeutui konkurssiin muun muassa 2020-luvun vaihteen koronaviruspandemian estettyä festivaalin järjestämisen kahtena vuonna. ==Lähteet== ==Aiheesta muualla== *Sata-Häme Soi -festivaalin sivut Luokka:Harmonikka Luokka:Ikaalisten tapahtumat Luokka:Entiset musiikkitapahtumat Suomessa
Silent Waters

Silent Waters on Amorphisin albumi, joka julkaistiin 31. elokuuta 2007. Ensimmäisenä singlenä julkaistiin nimikappale "Silent Waters", joka oli Suomen virallisen singlelistan kakkosijalla julkaisuviikollaan heinäkuun ensimmäisellä viikolla 2007. Albumista julkaistiin myös digipack-versio, jolla on bonuskappale "Sign". Tyyliltään albumi on edeltäjäänsä Eclipseä tunnelmallisempi. Albumin aloittava kappale "Weaving the Incantation" ja sitä seuraava "A Servant" muistuttavat Amorphiksen kahdesta ensimmäisestä albumista. Eclipsen tapaan vokalisti Tomi Joutsenen laulut vaihtelevat matalasta murinasta puhtaaseen lauluun. Mukana on myös rauhallisempia kappaleita ("Her Alone", "Enigma") ja puhallinsoittimia ("Shaman"). Albumin sanoitukset pohjautuvat Kalevalaan kertoen Lemminkäisen yrityksestä tappaa Tuonelan joutsenen. == Vastaanotto == Albumi myi kultalevyyn oikeuttavan määrän Suomessa. Albumi sai Soundilta 4/5 tähteä. ==Kappaleet== ==Kokoonpano== *Niclas Etelävuori – basso *Esa Holopainen – soolokitara *Tomi Joutsen – laulu *Santeri Kallio – kosketinsoittimet *Tomi Koivusaari – rytmikitara *Jan Rechberger – rummut == Arvostelut == * About.com: About.com: Album review * Chronicles of Chaos: Chronicles of Chaos: Album review * Desibeli.net: Desibeli.net: Levyarvio * Imperiumi.net: Imperiumi.net: Levyarvio * Soundi: Soundi: Levyarvio * Sputnikmusic: Sputnikmusic: Emeritus review == Lähteet == == Aiheesta muualla == * * Luokka:Amorphisin albumit Luokka:Vuoden 2007 albumit Luokka:Mikko Karmilan tuottamat albumit Luokka:Kalevala musiikissa
Ilkka Kylävaara

Ilkka Uolevi Kylävaara (25. joulukuuta 1946 Helsinki – 13. kesäkuuta 2020) oli suomalainen toimittaja, ohjaaja ja kirjailija. ==Ura== Kylävaara kävi Helsingin saksalaista koulua ja pääsi ylioppilaaksi 1965. Hän opiskeli dramaturgiksi ja ohjaajaksi Suomen teatterikoulun korkeakoululinjalla ja valmistui teatteritaiteen maisteriksi 1971 sekä humanististen tieteiden kandidaatiksi 1974 ja työskenteli ohjaajana Ryhmäteatterissa vuoteen 1974 saakka. Tämän jälkeen Kylävaara oli vapaana kirjailijana, ohjaajana, juontajana, käsikirjoittajana ja toimittajana. 1980-luvun lopussa hän juonsi televisio-ohjelmaa Ilettääkö ja Seppo Ahdin kanssa ohjelmaa Enkelten keittiö. Vuosina 1977–1990 Kylävaara näytteli kuunnelmasarjassa Yhtä köyttä -yhdistys ja oli myös yksi sen käsikirjoittajista. 1980-luvun lopulla Kylävaara toimi myös kiinteistösijoittajana ja joutui taloudellisiin vaikeuksiin. Maksamatta jääneet velat hänen brysseliläisistä kiinteistösijoituksistaan olivat vuoteen 2007 mennessä kasvaneet lähes 17 miljoonaan euroon. Kylävaara sanoitti myös laulutekstejä. Vuonna 1996 Pyramid julkaisi Kylävaaran teksteistä ja Kaj Chydeniuksen sävellyksistä koostuvan albumin Unet palaavat Helsinkiin. Kylävaara julkaisi vuonna 2004 Taistolaisuuden mustan kirjan, johon hän kokosi omia ja muiden kokemuksia 1970-luvun taistolaisesta liikkeestä. Vuonna 2015 Kylävaaralle myönnettiin taiteilijaeläke. Ilkka Kylävaara oli Helsingin Sanomien päätoimittajan Keijo Kylävaaran poika.Kuka kukin on 1978, s. 456. Kylävaara on haudattu Hietaniemen hautausmaalle Helsinkiin. ==Tuotanto== ===Kirjat=== * * * * * * * * * * * * * * * * * * === Kuunnelmat === * Pikku ystävätär, 1980 * Naisten miehet, 1980 * Kokenut lentomatkustaja, 1980 * Kaverit, 1981 * Isä, Jaska sanoi että..., 1981 === Näytelmät === *Mies pylväässä, 1967 *Peltovalta, 1971 *Kohta sataa – mummi täyttää 80 vuotta mutta on huonona, 1980 *Etappi, 1981 *Aurinkoranta, 1981 *Saksalainen koulu, 1983 *Tyttö joka hyppäsi, 1984 *Rinnat ja muita tarinoita, 1985 *Naaraat, 1986 *Lihat tai henki, 1989 *Liike-miehiä, 1991 *Treffit, 1993 *Mattopyykillä, 1993 *Remontti, 1993 *Naisten sauna, 1993 *Yhden kauppa, 1993 *Ridge, 1993 *Auto, 1993 *En tahdo!, 1994 *Pudonneita, 1994 *Kalle, naapurissa itsetyydytetään, 1994 *Mestari, 1995 *Vapauttakaa ketut, 1995 *Tulkaa takaisin, Armi ja Gil, 1995 *Karnevaalit, 1996 *Kissanpäivät, 1996 *Olkaa hiljaa ja huutakaa, 1996 *Aurinkosaari, 1996 *Skandaali!, 2002 *Tahdon!, 2004 *Digi Digi, 2008 == Lähteet == * Kuka kukin on 2007, s. 462. Helsinki 2006. ISBN 951-1-20606-0 ===Viitteet=== Luokka:Suomalaiset toimittajat Luokka:Suomalaiset kirjailijat Luokka:Suomalaiset teatteriohjaajat Luokka:Vuonna 1946 syntyneet Luokka:Vuonna 2020 kuolleet
We Don’t Need to Whisper

We Don't Need to Whisper on yhtyeen Angels and Airwaves esikoisalbumi. Se julkaistiin 20. toukokuuta, 2006 Australiassa, 22. toukokuuta, 2006 Yhdistyneessä kuningaskunnassa, ja 23. toukokuuta, 2006 Pohjois-Amerikassa. 18\. maaliskuuta 2007 mennessä albumi on myynyt yli 500 000 kappaletta Yhdysvalloissa ja yli miljoona kappaletta maailmanlaajuisesti. == Kappaleet == # # # # # # # # # # == Arvostelut == * Metacritic: 53/100Metacritic aggregate * Allmusic: Allmusic review * Alternative Press: Alternative Press * Entertainment Weekly: B–Entertainment Weekly == Lähteet == Luokka:Vuoden 2006 esikoisalbumit Luokka:Yhdysvaltalaiset alternative rock -albumit
The Originals II

The Originals II on hard rock -yhtye Kissin kokoelma-albumi. The Originals II sisältää yhtyeen kolme albumia: Destroyer (1976), Rock and Roll Over (1976) ja Love Gun (1977). Kokoelma on julkaistu Japanissa 25. maaliskuuta 1978. Levyllä soittivat Gene Simmons, Paul Stanley, Ace Frehley ja Peter Criss. ==Kappaleet== ===Levy 1: Destroyer=== A-puoli # # # # B-puoli # * # # # # # ===Levy 2: Rock and Roll Over=== A-puoli # # # # # B-puoli # * # # # # ===Levy 3: Love Gun=== A-puoli # # # # # B-puoli # * # # # # ==Kokoonpano== ===KISS=== *Paul Stanley - rytmikitara, laulu, taustalaulu *Gene Simmons - basso, laulu, taustalaulu *Ace Frehley - soolokitara, laulu kappaleessa "Shock Me" *Peter Criss - rummut, lyömäsoittimet, laulu, taustalaulu ===Vierailijat=== *Dick Wagner - kitarasoolo kappaleessa "Sweet Pain" *Boys Choir of Harlem - kuorolaulu kappaleessa "Great Expetations" *Eddie Kramer - piano kappaleessa "Christine Sixteen" ==Katso myös== * The Originals ==Lähteet== * The KISSFAQ – Originals II (1978) == Aiheesta muualla == * Luokka:Vuoden 1978 kokoelma-albumit Luokka:Kissin kokoelma-albumit
Bad Homburg vor der Höhe

Bad Homburg vor der Höhe (lyhyemmin Bad Homburg) on kaupunki Saksan Hessenin osavaltiossa. Kaupungin nimi oli Homburg vor der Höhe vuoteen 1912, jolloin se sai virallisen luvan lisätä nimeen sanan BadGeschichte, Bad Homburg. Viitattu 15.3.2023 . Kaupunki on Hochtaunuskreisin keskuskaupunki (Kreisstadt) ja se sijaitsee 10 kilometriä Frankfurt am Mainista luoteeseen. Kesäkuussa kaupungissa oli 54 089 asukasta. Kaupungin pinta-ala on 51,1 neliökilometriä, ja väestötiheys on 1 058 as./km2. Bad Homburg on jaettu kuuteen eri kaupunginosaan: Innenstadt, Dornholzhausen, Gonzenheim, Kirdorf, Ober- Erlenbach ja Ober-Eschbach. == Historia == Homburgin, nykyisen Bad Homburgin, kaupunki mainittiin ensimmäisen kerran tekstissä vuonna 1180. Kaupankäyntioikeudet se sai vuoden 1330 tienoilla. 1800-luvulla kaupunki alkoi niittää mainetta kylpyläkaupunkina Elisabeth-lähteen löydyttyä. Rautatieyhteys Homburger Bahn Frankfurt am Mainin kaupunkiin avattiin 1859. Vuonna 1888 Bad Homburgista tuli Saksan keisarin Vilhelm II:n kesäresidenssi. Toisen maailmansodan aikana kaupunkia pommitettiin. Kaupungin nimi juontuu Hohenbergin linnan nimestä. == Ystävyyskaupungit == * Bad Mondorf, Luxemburg * Cabourg, Ranska * Chur, Sveitsi * Dubrovnik, Kroatia * Exeter, Iso-Britannia * Mariánské Lázně, Tšekki * Mayrhofen, Itävalta * Pietarinhovi, Venäjä * Terracina, Italia Lähde: == Lähteet == == Aiheesta muualla == * Viralliset sivut Luokka:Hessenin kunnat Luokka:Saksan kaupungit
Heidi Baader-Nobs

Heidi Baader-Nobs (s. 5. joulukuuta 1940, Delémont) on sveitsiläinen säveltäjä. Hän kouluttautui alun perin opettajaksi. Baader-Nobs opiskeli sävellystä ja musiikinteoriaa Baselissa Robert Suterin ja Jacques Wildbergerin johdolla. Hänen varhaiset teoksensa ovat sarjallisia. Luokka:Sveitsiläiset säveltäjät Luokka:Vuonna 1940 syntyneet Luokka:Elävät henkilöt
Hasmik Papian

Hasmik Papian (, s. 1961, Jerevan) on armenialainen sopraano. Papian opiskeli Jerevanissa viulunsoittoa ja laulamista. Pian Armenian kansallisoopperan -debyyttinsä jälkeen hänet kutsuttiin Saksaan. Kansainvälisen uransa aikana hän on esiintynyt mm. Metropolitan-oopperassa, La Scalassa ja Wienin valtionoopperassa. Papianin tunnetuimpiin rooleihin kuuluu Vincenzo Bellinin Norma. Bellinin lisäksi hänen tulkitsemiensa säveltäjien joukkoon kuuluvat muiden muassa Wolfgang Amadeus Mozart, Georges Bizet ja Giuseppe Verdi. Papian asuu nykyisin Wienissä, Itävallassa. Hänellä on myönnetty Armenian kansantaiteilijan arvo. Luokka:Sopraanot Luokka:Armenialaiset laulajat Luokka:Vuonna 1961 syntyneet Luokka:Elävät henkilöt
Della Reese

Della Patricia Reese (synt. Deloreese Patricia Early; 6. heinäkuuta 1931 Detroit, Michigan – 19. marraskuuta 2017 Encino, Kalifornia) oli yhdysvaltalainen Emmy-palkittu näyttelijä ja laulaja. Hän oli myös laulajana kolme kertaa ehdolla Grammy-palkintoon. Reese aloitti uransa 1950-luvulla jazzlaulajana, josta hänet muistetaan hyvin laululla ”Don’t You Know”. Myöhemmällä uralla hänestä tuli näyttelijä, ja hänet muistetaan parhaiten televisiosarjasta Enkelin kosketus. Reese toimi myös Understanding Principles for Better Living Church -nimisen kirkkojärjestön johtajana Los Angelesissa, Kaliforniassa. Hänellä sai vuonna 1994 televisiotöistään tähden Hollywood Walk of Famelle osoitteeseen 7000 Hollywood Boulevard. == Lähteet == == Aiheesta muualla == * Della Reesen virallinen sivusto * * Luokka:Yhdysvaltalaiset televisionäyttelijät Luokka:Yhdysvaltalaiset jazzlaulajat Luokka:Yhdysvaltalaiset elokuvanäyttelijät Luokka:Yhdysvaltalaiset evankelistat Luokka:Hollywood Walk of Fame Luokka:Vuonna 1931 syntyneet Luokka:Vuonna 2017 kuolleet
Vieraanvaraisuus

Vieraanvaraisuus tarkoittaa sitä, että ottaa asumukseensa tai tiloihinsa vieraita, ja on heitä kohtaan ystävällinen, avulias ja vastaanottavainen. Vieraanvaraisuuteen kuuluu esimerkiksi tervehtiminen, kestitseminen, yhteinen ajanvietto ja yösijan antaminen tarvittaessa. Eri kulttuureissa ja ryhmillä on erilainen vieraskulttuuri. == Katso myös == * Kestiystävyys, antiikin ajan vieraanvaraisuuskäytäntö Luokka:Käytös- ja tapatieto Luokka:Sosiaalipsykologia
Kalevi Sarkalahti

Kalevi ”Monni” Sarkalahti (s. 15. toukokuuta 1950)Pitkä ja tarkka, Kalevi "Monni" Sarkalahti kieltäytyi Real Madridin tarjouksesta eikä innostunut NBA:stakaan, Ilta-Sanomat 11.2.2012, sivu 48. on entinen koripalloilija ja lajin kaikkien aikojen menestyneimpiä suomalaisia. Vuonna 1973 Phoenix Suns varasi hänet NBA-liigaan 13. kierroksella kaikkien aikojen toisena suomalaisena Kari Liimon jälkeen. Hän ei kuitenkaan koskaan pelannut Pohjois- Amerikan ammattilaissarjassa.Ilta-Sanomat Urheilu, 14.6.2007, s. 5 Ennen NBA- varaustaan, vuosina 1969–1973, Sarkalahti pelasi USA:n yliopistosarjoissa Brigham Youngin yliopiston (BYU) joukkueessa. Hän on pelannut SM-sarjassa (vuosina 1966–1983) 14 kautta ja 286 runkosarjaottelua, joissa tehnyt 5 944 pistettä keskiarvolla 20,8. Yhden ottelun piste-ennätys on 41. Hän on ylimmällä sarjatasolla edustanut kasvattajaseuraansa HKT:tä, Playboysia, Playhonkaa ja Torpan Poikia. Sarkalahti on voittanuit viisi Suomen mestaruutta kuten myös viisi cup-mestaruutta. Sarkalahti on pelannut 143 miesten maaottelua, joissa on tehnyt 2 352 pistettä keskiarvolla 16,4. Maaottelujen piste-ennätys hänellä on 35 Espanjaa vastaan vuodelta 1972. EM- lopputurnauksessa Sarkalahti pelasi 1977. Kisojen avausottelu Belgiaa vastaan oli hänen sadas maaottelunsa. Hänet on valittu Urheilutoimittajain Liiton äänestyksessä neljästi Suomen parhaaksi koripalloilijaksi, vuosina 1972, 1974, 1975 ja 1976. Koripallouran jälkeen ”Monni” Sarkalahti teki pitkän mainostoimistouran Takapirussa, Tehomainoksessa ja SEKissä, josta jäi eläkkeelle helmikuussa 2012.Monni jää tänään eläkkeelle. Välitämme hänelle terveiset kommenteista. Mainostoimisto SEKin Facebook-sivusto 22.2.2012. ==Katso myös== *Luettelo 5 000 pistettä saavuttaneista Korisliiga-pelaajista *Luettelo 1 000 pistettä Suomen koripallomaajoukkueessa tehneistä pelaajista ==Lähteet== Luokka:Suomalaiset koripalloilijat Luokka:Vuonna 1950 syntyneet Luokka:Elävät henkilöt Luokka:Suomalaiset mainonnan suunnittelijat
Nathaniel Culverwel

Nathaniel Culverwell (myös Nathanael, Culverwell) (1619–1651) oli englantilainen Cambridgen platonisteihin lukeutunut filosofi, teologi ja kirjailija. Hän oli kotoisin Middlesexistä ja opiskeli Cambridgen yliopiston Emmanuel Collegessa. Culverwelin pääteos oli An Elegant and Learned Discourse of the Light of Nature (usein Light of Nature, 1652), joka koostui vuosina 1645–1646 annetuista luennoista. Se pyrki löytämään keskitien järjen ja uskon välillä luonnollisen lain avulla. == Teokset == * Spiritual Optics, or a Glass Discovering the Weakness and Imperfection of a Christian's Knowledge in this Life (1651) * An Elegant and Learned Discourse of the Light of Nature (1652) * Worth of Souls * The Schisme * Act of Oblivion * Child's Return * Panting Soul * Mount Ebal * White Stone == Lähteet == * Hutton, Sarah (2007): "Cambridge Platonists", Stanford Encyclopedia of Philosophy. == Aiheesta muualla == * Nathanael Culverwel, elämäkerta * Nathaniel Culverwell: An Elegant and Learned Discourse of the Light of Nature , The Online Library of Liberty Luokka:Englantilaiset filosofit Luokka:Uusplatonistit
Timo Saarelainen

Timo Saarelainen (s. 23. elokuuta 1960) on suomalainen kilpauransa päättänyt koripalloilija. Hän aloitti lajin kymmenvuotiaana Pohjois-Haagan NMKY:n koripallokerhossa. Saarelainen lähti Yhdysvaltoihin opiskelemaan Brigham Young Universityyn ja pelaamaan koripalloa. Hän oli kolmas NBA:han varattu suomalainen pelaaja; Helsingin NMKY:n kasvatti oli Los Angeles Lakersin viidennen kierroksen varaus vuonna 1986. Hän pääsikin tavoittelemaan ammattilaissopimusta mutta putosi viimeisten joukossa Lakersin lopullisesta kokoonpanosta. Sittemmin Saarelainen on asettunut asumaan Utahiin.Ilta-Sanomat Urheilu, 14.6.2007, s. 5 Saarelainen asuu Yhdysvalloissa ja omistaa mainostoimiston Utahin St. Georgessa, suositussa golf-kaupungissa Utahin ja Arizonan rajalla noin 180 km Las Vegasista pohjoiseen.Simon, Mikko: Simon: Suomen suuri tuntematon Suomen Koripalloliitto 19.11.2001 == Lähteet == * Timo Saarelainen Suomen Koripalloliitto * Maajoukkuetilastot Suomen Koripalloliitto === Viitteet === Luokka:Suomalaiset koripalloilijat Luokka:Vuonna 1960 syntyneet Luokka:Elävät henkilöt
Henry More

Henry More (12. lokakuuta 1614 Grantham, Lincolnshire – 1. syyskuuta 1687 Cambridge) oli englantilainen filosofi, teologi ja runoilija, joka kuului Cambridgen platonisteihin. More varttui kalvinistisessa kodissa, mutta hänestä tuli anglikaani jo nuorena. Hän opiskeli Cambridgen yliopiston Christ’s Collegessa, missä hän kohtasi platonisteja kuten John Worthingtonin. Ajattelussaan More suosi aluksi skeptisyyttä, mutta kallistui myöhemmin uusplatonismiin. Hän sai vaikutteita myös Theologia Germanicasta. Hän edustaa Cambridgen platonismin mystisempää ja teosofisempaa puolta. == Teoksia == thumb|upright|Henrici Mori Cantabrigiensis opera omnia, 1679 * Philosophical Poems (1647) * Divine Dialogues (1688) * Opera theologica (kootut teologiset teokset, 1675) * Opera philosophica (kootut filosofiset teokset, 1678) * Opera omnia (kootut teokset, 1679) == Kirjallisuutta == * Hutton, Sarah (toim.): Henry More: Tercentenary Studies (Dordrecht, 1990). * Tulloch, John: Rational Theology, vol. ii. (1874). * von Zimmermann, Johann Georg Ritter: Henry More und die vierte Dimension des Raums (Wien, 1881). == Lähteet == * Hutton, Sarah (2007): "Cambridge Platonists", Stanford Encyclopedia of Philosophy. ===Viitteet=== == Aiheesta muualla == * Henry More, MacTutor Luokka:Englantilaiset filosofit Luokka:Uusplatonistit Luokka:Vuonna 1614 syntyneet Luokka:Vuonna 1687 kuolleet
Gabès (kuvernementti)

Gabès () on yksi Tunisian 24 kuvernementista. Se sijaitsee Etelä-Tunisiassa Välimeren rannikolla ja sen pääkaupunki on Gabès. Kuvernementissa on 374 300 asukasta (vuonna 2014) ja sen pinta-ala on 7 175 neliökilometriä. == Lähteet == == Aiheesta muualla == Luokka:Tunisian kuvernementit
Karnobat

Karnobat () on kaupunki Bulgariassa, Burgasin alueella. Kaupungin asukasluku on 18 456 (2011). Sen 806 km²:n maa-alasta 87,37 prosenttia on maanviljelyssä, 9,81 prosenttia metsää ja 2,82 prosenttia asuinaluetta. == Historia == Seutu on ollut asuttua jo kivikaudella. Antiikin aikana ja keskiajalla asutus on ollut runsasta. Ensimmäinen kirjallinen tieto Karnobatista on vuodelta 1153. Maantieteilijä Abu Abdillah Muhammad al-Idrisi mainitsee sen teoksessaan Geografia. Kaupungin nimi on aikojen kuluessa vaihdellut kirjoitettu vaihtelevasti Karinovassa, Karinabad, Karnovo jne. 1800-luvulta alkaen se ollut seudun hallinnollinen, taloudellinen ja kaupallinen keskus, ja siellä on järjestetty vuosittain markkinat. == Lähteet == Luokka:Bulgarian kaupungit Luokka:Burgasin alue
Keskeneräinen sinfonia

Keskeneräinen sinfonia voi viitata useisiin taidemusiikin säveltäjien eri syistä keskeneräisiksi jättämiin teoksiin. Nimityksen esikuvana on Schubertin keskeneräinen sinfonia. *Beethovenin kymmenes sinfonia *Brucknerin yhdeksäs sinfonia *Elgarin kolmas sinfonia *Mahlerin kymmenes sinfonia *Schubertin kahdeksas sinfonia *Sibeliuksen kahdeksas sinfonia. Muita merkityksiä: *Keskeneräinen sinfonia, Leevi and the Leavingsin albumi.
Paavo A. Viding

Paavo Aleksanteri Viding (7. maaliskuuta 1899 Jääski - 17\. elokuuta 1965 Helsinki) oli suomalainen agronomi, vuorineuvos, pääjohtaja ja Maalaisliiton ministeri. Viding toimi Itä-Suomen Raakasokeritehdas Oy:n toimitusjohtajana ja myöhemmin SOK:n pääjohtajana. Maalaisliittoa edustanut Viding oli II maatalousministerinä ja II sisäasiainministerinä Pekkalan hallituksessa 1946–1948. Paavo Vidingin vanhemmat olivat verhoilija Karl Johan Viding ja Emilia (Emma) Stubb. Teollisuusneuvokset Eino Viding ja Lauri Viding olivat hänen veljiään. == Lähteet == * * Itä-Suomen Raakasokeritehdas Oy, I.R.O (Antrean sokeritehtaan vaiheet) === Viitteet === Luokka:Suomen ministerit Luokka:SOK:n johtajat Luokka:Vuorineuvokset Luokka:Suomalaiset yritysjohtajat Luokka:Suomen Keskustan poliitikot Luokka:Vuonna 1899 syntyneet Luokka:Vuonna 1965 kuolleet
Atomikallo

Atomikallo on superroisto DC Comicsin universumissa. Atomikallosta on ollut kaksi eri versiota. Atomikallo on tullut tunnetuksi Teräsmiehen vastustajana. == Sarjakuvissa == ===Albert Michaels=== Albert Michaels oli loistava, mutta aidosti epäystävällinen tiedemies-hallinnoija S.T.A.R. Laboratoriossa, jolla oli harvinainen hermoston häiriö, joka oikosulki hänen aivojensa sähköimpulssit aiheuttaen kivuliaita ja hallitsemattomia kohtauksia. Kun hän ei löytänyt parannuskeinoa, hän otti salaa yhteyttä SKULL-rikollisjärjestöön, ja he istuttivat hänelle radium-käyttöisen laitteen, joka oli suunniteltu valjastamaan hänen hermohäiriönsä tappaviksi atomi "aivoräjäytyksiksi" vastineeksi siitä, että hänestä tuli heidän agenttinsa. Näitä henkisiä räjähdyksiä oli kuitenkin vaikea hallita, ja ne vain pahensivat hänen tilaansa. Hän syytti tilanteesta Teräsmiestä sen jälkeen, kun Teräsmies vangitsi ainoat SKULL-tutkijat, jotka olisivat voineet parantaa hänet. Kostoa vannoen ilkeä nero puki ylleen erottuvan keltaisen ja vihreän pukunsa visiirillä varustetun kallonpäällisen naamion kanssa, kutsui itseään Atomikalloksi, ja lopulta hänestä tuli organisaation johtaja, joka lensi ympäriinsä tyylikkäässä kallonmuotoisessa ilmatyynyaluksessa, jonka hän oli suunnitellut apunaan hänen vastaavasti pukeutunut rakastaja Felicia, joka oli pantteri, jonka hän oli keinotekoisesti kehittänyt ihmismuodoksi. ===Joseph Martin=== Oppilas Joseph Martin oli rutiinitarkastuksessa S.T.A.R. Laboratoriossa kun häneen iski voimakas säde Dominatorsin geenipommista, joka antoi hänelle yliluonnolliset voimat ja sai hänen ihonsa muuttumaan näkymättömäksi. Myöhemmin kun joukko rikollisia hyökkäsi hänen kimppuunsa hän sai iskun päähänsä ja hän otti "Atomikallon" puvun joka oli sankari vanhasta elokuvasta. Hän sai myös valtavan annoksen säteilyä mutta myöhemmin hän keksi tavan muuttaa sen energiasäteiksi. Hän taisteli Teräsmistä vastaan koska hän luuli että hän oli elokuvan roisto ja Lois Lanen johon hän rakastui. Hän myöhemmin menetti osan voimistaan demoni Neronille. Joseph yritti toimia jäljellä olevilla voimillaan supersankarina mutta ilmaantui enemmän rikollisena. ==Muussa mediassa== *Joseph Martinin versio Atomikallosta esiintyi animaatiosarjassa Justice League Unlimited, jossa häntä ääninäytteli Lex Lang. *Albert Michaelsin versio Atomikallosta esiintyi Young Justice animaatiosarjassa jaksossa "Revelation". *Joseph Martinin versio Atomikallosta esiintyi animaatioelokuvassa Superman vs. The Elite, jossa häntä ääninäytteli Dee Bradley Baker. == Lähteet == Luokka:DC-universumin superroistot Luokka:Teräsmies
Mamman Vatsa

Mamman Jiya Vatsa (3. joulukuuta 1940 – 5. maaliskuuta 1986) oli nigerialainen poliitikko, sotilasarvoltaan kenraalimajuri. Hän toimi maataan hallinneen sotilasneuvoston jäsenenä ja liittovaltion pääkaupungin (Abujan) asiain ministerinä. Kenraalimajuri Ibrahim Babangidan johtama hallitus teloitutti hänet syytettynä sekaantumisesta vallankaappaushankkeeseen. Mamman Vatsa oli myös lahjakas runoilija ja kirjailija. Häneltä on julkaistu kahdeksan aikuisten- ja yksitoista lastenrunokokoelmaa. Hän käsitteli teoksissaan tavallisten ihmisten elämää esimerkiksi pidgin-kielisessä kokoelmassaan Tori for geti bow leg (1981), hausankielisessä kulttuurillisessa kuvakirjassaan Bikin Suna ja kuvitetussa tarinakirjassaan Stinger the Scorpion (1979). Vatsa edisti ja tuki taiteita maassaan muun muassa järjestämällä kirjoittamistyöryhmiä sotilastovereilleen ja näiden lapsille, ja sai heidän teoksiaan julkaistuiksi. Hän myös avusti Children's Literature Association of Nigeriaa (Nigerian lastenkirjallisuusyhdistys) lahjoituksin, rakennutti Association of Nigerian Authorsille (Nigerian kirjailijayhdistys) kirjailijakylän ja isännöi sen vuosittaisia konferensseja. == Teoksia == * Back Again at Wargate (1982) * Reach for the Skies (1984) * Verses for Nigerian State Capitals (1973) == Lähteet == * A list of Mamman Vatsa's Publications * The Vatsa Conspiracy * A Profile of Mamman Vatsa Luokka:Nigerialaiset poliitikot Luokka:Nigerialaiset kirjailijat Luokka:Nigerialaiset runoilijat Luokka:Kenraalit Luokka:Teloitetut Luokka:Vuonna 1940 syntyneet Luokka:Vuonna 1986 kuolleet
Cicapo

pienoiskuva Kikapoo (kirjoitetaan myös kikapo, kikabo tai cicapo) on piirileikin tapainen seuratanssi, jonka musiikkina on saksalaisen Max Oscheitin säveltämä Picador- marssihttps://yle.fi/a/3-5082937https://www.youtube.com/watch?v=nZnSSBRJjUYNykysuomen sivistyssanakirja, Suomalaisen Kirjallisuuden Seura ja WSOY, 1973, s. 202, hakusana kikapoo, ISBN 951-0-05909-9. Se on Suomessa yksi vanhojenpäivänä esitettävistä tansseista. Kikapoon askelkuvio on melko yksinkertainen, miehet ovat yleensä sisä- ja naiset ulkoringissä. ==Lähteet== == Aiheesta muualla == *Kikapo Tanssi.net *mp3-tiedosto *Max Oscheit: Picador-Marsch. Alkuperäisnuotti vuodelta 1912 Luokka:Historiallinen tanssi Luokka:Vanhojentanssit
Ingelstorpin kirkko

Ingelstorpin kirkko () on kirkkorakennus Ystadin kunnassa, Ruotsin Skånen läänissä. Kirkon suunnittelusta ja rakentamisesta on vastannut rakennusmestari N. Andersson.Löderups församling: Ingelstorps kyrka Viitattu 5.7.2014. Toisen lähteen mukaan suunnittelija olisi arkkitehti Albert Törnqvist. Nykyinen kirkko on vuodelta 1874, mutta paikalla on sijainnut kirkkorakennus myös aiemmin. Vanhan kirkon purkamisen yhteydessä omaiset veivät hautakivet pois, ja kiviä on edelleen jäljellä monissa paikoissa Ingelstorpin kylässä. ==Lähteet== ==Aiheesta muualla== * Bebyggelseregistret: Ingelstorps kyrka *Ruotsin kirkkon sivuilla Luokka:Skånen läänin kirkot Luokka:Ystadin kunta Luokka:Ruotsin kivikirkot
Emily Loizeau

Emily Loizeau (s. 7. helmikuuta 1975) on ranskalainen laulaja. Hänen debyyttialbuminsa L'autre bout du monde julkaistiin vuonna 2006. Loizeau on opiskellut lapsena klassista musiikkia, mutta päätti vasta myöhemmin tehdä laulamisesta itselleen uran. Hän on soittanut pianoa 5-vuotiaasta. == Aiheesta muualla == * Viralliset sivut * Emily Loizeau - French Wikipedia Luokka:Ranskalaiset laulajat Luokka:Vuonna 1975 syntyneet Luokka:Elävät henkilöt
Marsvinsholmin linna

Marsvinsholmin linna () on linna Ystadin kunnassa, Ruotsin Skånen läänissä. Linna sijaitsee noin 12 kilometrin päässä Ystadin keskustasta. == Historia == Linnan rakennustyöt käynnisti Otto Marsvin vuonna 1644, ja ne saatiin päätökseen vuonna 1648. 1780-luvulla, kun linna oli kreivi Erik Ruuthin omistuksessa, linnassa toteutettiin uudistustöitä. Vuosina 1856–1857 vapaaherra Jules Stjernbladin omistuskaudella tanskalainen arkkitehti Zwingman restauroi linnan Kristian IV:n tyyliä mukailevaksi. == Aiheesta muualla == * Tietoa linnasta * Slottsguiden Luokka:Ystadin kunta Luokka:Skånen läänin linnat
Raina Kabaivanska

Raina Kabaivanska (, s. 15. joulukuuta 1934) on bulgarialainen sopraano. Hän syntyi Burgasissa Mustanmeren rannalla. Kabaivanskan isä oli eläinlääkäri ja kirjailija, äiti fysiikan professori. Kabaivanska teki oopperadebyyttinsä Bulgarian kansallisoopperassa Sofiassa vuonna 1957, jolloin hän esitti Tatjanan roolin Pjotr Tšaikovskin teoksessa Jevgeni Onegin. Hän alkoi saada lisääntyvää kansainvälistä mainetta La Scalan -debyyttinsä jälkeen vuonna 1961. Kabaivanska on ehtinyt uransa aikana esiintyä maailman tunnetuimmissa oopperataloissa, joiden joukkoon kuuluvat Metropolitan-ooppera, La Scala, Covent Garden, Bolšoi-teatteri ja Teatro Colón. Kabaivanskan repertuaariin kuuluu Tšaikovskin lisäksi muiden muassa Richard Straussin, Jules Massenet’n, Richard Wagnerin, Leoš Janáčekin, Gaetano Donizettin, Giuseppe Verdin ja verististen säveltäjien tuotantoa. == Lähteet == * Luokka:Sopraanot Luokka:Bulgarialaiset oopperalaulajat Luokka:Vuonna 1934 syntyneet Luokka:Elävät henkilöt
Jarmo Hietarinta

Jarmo Niilo Olavi Hietarinta (s. 8. heinäkuuta 1946 Pori)Kuka kukin on 2007, Otava 2006 on suomalainen fyysikko. Hän on toiminut vuodesta 1998 lähtien Turun yliopiston teoreettisen fysiikan professorina. Lisäksi hän toimi yliopiston matemaattis-luonnontieteellisen tiedekunnan dekaanina. Hietarinta tuli professori Kauko Mansikan seuraajaksi. Mansikka jäi eläkkeelle jo 31. joulukuuta 1995 mutta virka voitiin säästösyistä julistaa haettavaksi vasta marraskuussa 1996, ja Hietarinta astui virkaan syyskuussa 1998.Teoreettisen fysiikan lyhyt historia, viitattu 4.4.2015 Työssään Hietarinta on tutkinut mm. solitoneja. ==Lähteet== Luokka:Suomalaiset fyysikot Luokka:Turun yliopiston matemaattis-luonnontieteellisen tiedekunnan professorit Luokka:Vuonna 1946 syntyneet Luokka:Elävät henkilöt Luokka:Suomalaiset professorit
Svenstorpin linna

Svenstorpin linna () on linna Lundin kunnassa, Ruotsin Skånen läänissä. Linna sijaitsee noin kahdeksan kilometriä pohjoiseen Lundin keskustasta. Se on rakennettu alun perin vuonna 1596 renessanssityyliin. Linnan rakennutti Beate Huitfeldt. == Aiheesta muualla == * Tietoa linnasta Luokka:Lundin kunta Luokka:Skånen läänin linnat Luokka:Lundin historia
Luettelo kansainvälisen jääkiekkoliiton jäsenmaista

Tämä on luettelo kansainvälisen jääkiekkoliiton jäsenmaista. Jäseniä oli vuoden 2025 alussa kaikkiaan 84, ja niistä 61 oli täysjäseniä. IIHF asettaa joukkueet vuosittain keskinäiseen paremmuusjärjestykseen jääkiekon maailmanrankingissa. Jääkiekkoliitto Miesten maajoukkue Naisten maajoukkue Alankomaiden jääkiekkoliitto Andorran jääurheiluliitto Arabiemiirikuntien jääkiekkoliitto Argentiinan jää- ja rullakiekkoliitto Armenian jääkiekkoliitto Australian jääkiekkoliitto Azerbaidžanin jääkiekkoliitto Belgian jääkiekkoliitto Bosnia-Herzegovinan jääkiekkoliitto Brasilian jääkiekkoliitto Bulgarian jääkiekkoliitto Chilen jää- ja rullakiekkoliitto Espanjan jääkiekkoliitto Etelä-Afrikan jääkiekkoliitto Etelä-Korean jääkiekkoliitto Georgian jääkiekkoliitto Georgia Hongkongin jääkiekkoliitto Itävallan jääkiekkoliitto Intian jääkiekkoliitto Irlannin jääkiekkoliitto Islannin jääkiekkoliitto Ison-Britannian jääkiekkoliitto Israelin jääkiekkoliitto Italian jääurheiluliitto Jamaikan jääkiekkoliitto Japanin jääkiekkoliitto Kanadan jääkiekkoliitto Kazakstanin jääkiekkoliitto Kiinan jääkiekkoliitto Kirgisian jääkiekkoliitto Kreikan jääkiekkoliitto Kroatian jääkiekkoliitto Kuwaitin jääkiekkoliitto Latvian jääkiekkoliitto Liechtensteinin jääkiekkoliitto Liettuan jääkiekkoliitto Luxemburgin jääkiekkoliitto Macaon jääkiekkoliitto Makedonian jääkiekkoliitto Malesian jääkiekkoliitto Marokon jääkiekkoliitto Marokko Meksikon jääkiekkoliitto Moldovan jääkiekkoliitto Mongolian jääkiekkoliitto Norjan jääkiekkoliitto Pohjois-Korean jääkiekkoliitto Portugalin jääurheiluliitto Puolan jääkiekkoliitto Qatarin jääkiekkoliitto Ranskan jääkiekkoliitto Romanian jääkiekkoliitto Ruotsin jääkiekkoliitto Saksan jääkiekkoliitto Serbian jääkiekkoliitto Singaporen jääkiekkoliitto Slovakian jääkiekkoliitto Slovenian jääkiekkoliitto Suomen jääkiekkoliitto Sveitsin jääkiekkoliitto Taiwanin jääkiekkoliitto Tanskan jääkiekkoliitto Thaimaan jääkiekkoliitto Tšekin jääkiekkoliitto Turkin jääkiekkoliitto Ukrainan jääkiekkoliitto Unkarin jääkiekkoliitto Uuden- Seelannin jääkiekkoliitto Valko-Venäjän jääkiekkoliitto Venäjän jääkiekkoliitto Viron jääkiekkoliitto Yhdysvaltain jääkiekkoliitto Namibian jää- ja rullakiekkoliitto on liittynyt IIHF:n jäseneksi vuonna 1998. Vuonna 2021 se ei enää ollut jäsen. == Lähteet == == Aiheesta muualla == * Jääkiekkoliiton jäsenet * Jääkiekkomuseo: Jääkiekkomaailma, eri maiden jääkiekkoesittelyt Kansainvälisen jääkiekkoliiton jäsenmaista Luokka:IIHF
Paula DeAnda

Paula DeAnda (s. 3. marraskuuta 1989) on meksikolais-yhdysvaltalainen poplaulaja. Hän on syntynyt Teksasissa ja asuu osavaltiossa edelleen. DeAnda sai levytyssopimuksen Arista Recordsilta. Hän nousi listoille heinäkuussa 2006 julkaistulla menestyssinglellään "Doing Too Much", jolla esiintyi vierailevana artistina Baby Bash. DeAnda julkaisi esikoisalbuminsa Paula DeAndan 16-vuotiaana 29. elokuuta 2006. Albumi nousi ensimmäisellä viikolla Billboard- listan 54. sijalle. == Diskografia == === Studioalbumit === * Paula DeAnda (2006) === EP:t === * The Voice & The Beats (Jump Smokersin kanssa) (2014) === Singlet === * Doing Too Much (2006) * Walk Away (Remember Me) (2006) * When it Was Me (2007) * Easy (2007) * Roll the Credits (2009) * Besos (2011) * Your Place (2012) * Shut Up and Love Me (2013) * The Way (The Voice Performance Single) (2014) * Horns Blow (Shimmy Shimmy) (2014) * Don't Stop (2015) * Roll It (2019) === Musiikkivideot === Vuosi Kappale Ohjaaja(t) 2006 "Doing Too Much" Diane Martel "Walk Away (Remember Me)" Ray Kay 2007 "Easy" Bille Woodruff 2011 "Besos" Happy Perez 2013 "Your Place" Larry Servin 2015 "Brand New" Freddy Dang 2019 "I Don't Wanna Wait" Potent "Roll It" Mark Amar == Aiheesta muualla == * Viralliset sivut Luokka:Yhdysvaltalaiset laulajat Luokka:Vuonna 1989 syntyneet Luokka:Elävät henkilöt
Trollenäsin linna

Trollenäsin linna () on linna Eslövin kunnassa, Ruotsin Skånessa. Nykyisen linnan rakennustyöt aloitettiin vuonna 1559. Vuonna 1797 hovimarsalkka Arvid Tolle aloitti linnan uudelleenrakennustyöt.Linnan esittely Eslövin kunnan sivuilla Viitattu 13.12.2015 1800-luvun loppupuolella linna muutettiin ranskalaissävytteiseksi renessanssilinnaksi arkkitehti Ferdinand Meldahlin suunnitelmien mukaisesti. Linna koostuu kolmekerroksisesta päärakennuksesta ja kaksikerroksisista siipirakennuksista. Linna on ollut historiansa aikana vain kahden suvun, Thottin ja Trollen, omistuksessa. Ensimmäinen tunnettu oli Stig Aagesen (1386-1412) ja rakennus pysyi Thottin suvun omistuksessa 300 vuotta. ==Lähteet== == Aiheesta muualla == * Tietoa linnasta * Viralliset sivut * Slottsguiden Luokka:Skånen läänin linnat Luokka:Eslövin kunta
No Pads, No Helmets… Just Balls

No Pads, No Helmets… Just Balls on Simple Plan-yhtyeen esikoisalbumi. Levyllä on vieraillut muun muassa Good Charlotte-yhtyeen laulaja Joel Madden ja Blink-182:n Mark Hoppus. == Kappaleet == #"I'd Do Anything" (mukana laulamassa Mark Hoppus yhtyeestä Blink-182) – (3:17) #"Worst Day Ever" – (3:27) #"You Don't Mean Anything" (mukana laulamassa Joel Madden yhtyeestä Good Charlotte) – (2:28) #"I'm Just a Kid" – (3:18) #"When I'm with You" (aka Any Given Sunday) – (2:37) #"Meet You There" – (4:14) #"Addicted" – (3:52) #"My Alien" – (3:08) #"God Must Hate Me" – (2:44) #"I Won't Be There" – (3:09) #"One Day" – (3:15) #"Perfect" – (4:37) #"Grow Up" – (2:32) Luokka:Vuoden 2002 esikoisalbumit Luokka:Simple Planin albumit
Nigel Glockler

Nigel Glockler (s. 24. tammikuuta 1953) on brittiläinen rumpali. Hänet tunnetaan parhaiten urastaan Saxon-yhtyeessä. Hänen ensimmäinen kokoonpanonsa oli Toyah Willcoxin yhtye. Vuonna 1981 Saxonin rumpali Pete Gill vaurioitti kätensä, ja Glockler kutsuttiin paikkaamaan häntä. Hän jätti yhtyeen 1987 liittyäkseen GTR-yhtyeeseen. Kuitenkin vuonna 1988 hän palasi Saxoniin. Vuonna 1998 Glockler poistui jälleen Saxonista ja saksalainen Fritz Randow korvasi hänet. Vuonna 2001 hän nauhoitti sooloalbumin nimeltä Mad Men and English Dogs Saxon-kitaristi Doug Scarrattin kanssa. Kun Jörg Michael erosi Saxonista liittyäkseen takaisin Stratovariukseen, Glockler teki paluun yhtyeeseen 2005. Luokka:Brittiläiset rumpalit Luokka:Saxon Luokka:Syntymävuosi puuttuu Luokka:Elävät henkilöt
Pete Gill

Pete Gill (synt. Peter Gill) on heavy metal -rumpali. Hän on soittanut Saxonissa ja Motörheadissa. Gill oli perustamassa Saxonia vuonna 1976. Hän soitti yhtyeessä vuoteen 1981 saakka, jolloin hän loukkasi kätensä. Vuosina 1984–1986 hän liittyi Motörheadin riveihin ja oli niinä vuosina mukana yhtyeen kiertueilla. Luokka:Motörhead Luokka:Saxon Luokka:Brittiläiset rumpalit Luokka:Syntymävuosi puuttuu Luokka:Elävät henkilöt
Tuomas Rajala

Tuomas Rajala (s. 1979) on suomalainen juontaja ja toimittaja, joka tuli alun perin tunnetuksi YleX-radiokanavan iltapäiväohjelman juontajana. Rajala juonsi YleX Iltapäivää yhdessä Olli Juneksen kanssa vuosina 2005–2008 ja YleX Aamua vuoden 2008 tammikuusta saman vuoden syyskuuhun saakka. 12. syyskuuta 2008 Rajala ilmoitti aamulähetyksessä lopettavansa radiojuontajan työt Juneksen aisaparina kyseisen lähetyksen jäädessä hänen viimeisekseen YleX:ssä. Tämän jälkeen Rajala ilmoitti jatkavansa edelleen Yleisradion palveluksessa, mutta television puolella. 27\. joulukuuta 2008 – 5. tammikuuta 2009 Rajala juonsi Yle TV2:n nuortenohjelma Summerin talviversiota yhdessä Mirella Pekkosen ja Matti Leinon kanssa. Keväällä 2009 Rajala juonsi Yle TV1:llä esitettyä Saimi & Jalmari -ohjelmaa yhdessä Mikko Kuustosen kanssa. Kesällä 2009 Rajala näytteli Summeri-ohjelmassa esitetyissä sketseissä muun muassa Paula Norosen ja Jusu Lounelan kanssa sekä kuului ohjelman taustatiimiin. Syksyllä 2009 Rajalaa nähtiin Yle Teeman Popkult-ohjelmassa sekä edelleen Saimi & Jalmari -ohjelman juontajana. Keväällä 2010 Rajala oli mukana Yle Teeman Popkult-ohjelman tuotantotiimissä. Rajala on toiminut myös YleX Aamun tuottajana ja tätä ennen vastaavana tuottajana silloisessa omistamassaan Hiisi Media -tuotantoyhtiössä. 16\. helmikuuta – 17. joulukuuta 2015 Rajala toimi Radio Novan aamuohjelman juontajana yhdessä Minna Kuukan ja Matti Ylösen kanssa. Helmikuussa 2016 Rajala aloitti Ylen Oulun toimituksen vastaavana tuottajana. Vuoden 2021 alussa Rajala aloitti HitMixin juontajana. Hän irtisanoutui HitMixiltä syksyllä 2021 juontajakollegansa Alma Hätösen kanssa. Rajala on kotoisin Jyväskylästä, mutta asuu nykyään Helsingissä. Hän opiskeli vuonna 2000 Jyväskylän kristillisessä opistossa viestinnän ja median linjalla. Hän on myös soittanut rumpuja jyväskyläläisessä Jacks of All Trades -yhtyeessä. Rajala on naimisissa Anne-Mari Rajalan (o.s. Aaltonen) kanssa, joka oli hänen juontajakollegansa YleX:ssä. Rajala on mukana kilpailijana Farmi Suomi -televisio-ohjelmassa, joka kuvataan Pieksämäellä elokuussa 2024.Tässä ovat Farmi-kilpailijat – Mukana Ylen kohujuontaja, Ari Koivunen ja Henna Kalinainen == Lähteet == Luokka:Suomalaiset radiotoimittajat Luokka:Vuonna 1979 syntyneet Luokka:Elävät henkilöt
Gävlen linna

Gävlen linna () on linna Gävlessä, Ruotsin Gästriklandissa. Se on maailman pohjoisin niin kutsuttu Vaasalinna, eli linna, jonka on rakennuttanut joko Kustaa Vaasa tai hänen poikansa Eerik XIV, Juhana III ja Kaarle IX. == Historia == Ruotsin kuningas Juhana III käynnisti linnan rakentamistyöt rakennusmestari Mårten Roddhsmanin avustamana vuonna 1583. Syvästi uskonnollinen Juhana rakennutti linnaa, jonka keskeisimmäksi osaksi tulisi kirkkohuone. Linnan piirustuksista vastasi kuninkaan arkkitehti Willem Boy. Linna valmistui vuonna 1597. Kuningas Juhana ei ehtinyt nähdä linnaa koskaan valmiina – hän kuoli jo viisi vuotta aiemmin. Vuonna 1726 pääsiäisen jälkeen tulipalo tuhosi linnan.Länsstyrelsen Gävleborg Viitattu 13.12.2015. Linnan annettiin seisoa pahoin vaurioituneena muutaman vuoden ennen kuin vuonna 1741 siitä päätettiin tehdä taas maaherranresidenssi, kuten se oli aikaisempina vuosina ollut. Arkkitehti Carl Hårleman sai tehtäväkseen suunnitella uudistustyöt. Hårlemanin kynästä linna sai nykyisen ulkonäönsä. Siinä on jäljellä 1500-luvulla rakennetut seinät, mutta muuten se on uusittu kokonaan ja edustaa 1700-luvun ranskalaisvaikutteista rokokoota. 1760-luvulla linna oli muuttovalmis, ja sinne muutti maaherra Axel Johan Gripenhielm. ==Lähteet== == Aiheesta muualla == * Historiesajten.se – tietoa linnasta * Slottsguiden * Statens fastighetsverk linna Luokka:Vaasalinnat Luokka:Gävleborgin läänin linnat
Keski-Suomen opiskelija-asuntosäätiö

Keski-Suomen opiskelija-asuntosäätiö (KOAS) rakennuttaa, vuokraa ja ylläpitää asuntoja opiskelijoille Jyväskylässä. Säätiö on voittoa tavoittelematon. Säätiön taustalla ovat Jyväskylän kaupunki, Jyväskylän yliopiston ylioppilaskunta (JYY) ja Jyväskylän ammattikorkeakoulun opiskelijakunta Jamko ry. ==Organisaatio== Säätiön hallintoelimiä ovat valtuuskunta ja hallitus. Valtuuskuntaan kuuluu 20–40 jäsentä. Jyväskylän kaupungilla ja JYY:llä on kahdeksan edustajaa, Jamkolla viisi edustajaa ja muilla oppilaitosten edustajilla yksi paikka. Lisäksi asukastoimikunnat valitsevat valtuuskuntaan kaksi edustajaa. Valtuuskunta valitsee yhdeksänhenkisen hallituksen kahdeksi vuodeksi siten, että vuorovuosin vaihtuu neljästä viiteen jäsentä. Vähintään kahden jäsenen on oltava asukastoimikuntien esittämiä asukasedustajia. Vuonna 2016 hallituksen puheenjohtajana toimii Esa Salokorpi. KOAS:in toimitusjohtajana toimii Matti Tanskanen. ==Asunnot== Vuoden 2013 lopussa KOAS:illa oli eri puolilla Jyväskylää 70 kerrostaloa, joissa oli 2 356 asuinhuoneistoa ja 4 154 asuntopaikkaa. Asunnoista soluasuntoja oli 41 %, yksiöitä 32 % ja perheasuntoja 27 %. Säätiön liikevaihto oli vuonna 2013 oli 15,6 miljoonaa euroa ja taseen loppusumma 101,4 miljoonaa euroa. Säätiö kerää rakennusrahastoa kohteiden korjaus- ja peruskorjauksia varten. == Lähteet == == Aiheesta muualla == *KOASin verkkosivut Luokka:Suomen opiskelija-asunnot Luokka:Jyväskylä Luokka:Suomalaiset säätiöt